钦定古今图书集成/明伦汇编/官常典/第648卷 > 范衷
## 钦定古今图书集成/明伦汇编/官常典/第648卷 > 范衷

按《明外史循吏传》：“衷字恭肃，丰城人。永乐十九年进
士。除浙江寿昌知县。公正仁恕，民情翕然。辟荒田二
千六百亩，兴水利三百四十有六区，境内大治。正统
五年，三考报最，当陞擢，邑人群颂其德政，丐留，御史
核实以闻，朝命许之。寻以外艰去。服阕，起知汝州，亦
有令誉。居官以清节自持，恶衣恶食，妻子告乏亦不”
顾。吏部尚书王直察举天下廉吏数人，衷为第一。性
至孝，庐父墓，瓜生连枝，有白兔三，常驯伏墓侧，乡人
莫不高其行。